EELNÕU

NARVA  LINNAVALITSUS

KORRALDUS

Narva                                                                                                              ………..2006 nr…….

Ilutulestiku korraldamine

Hansa Ilutulestikud OÜ poolt
1. Asjaolud ja menetluse käik

Narva Linnavalitsuse Kultuuriosakonda 13.07.2006.a. saabus avaldus ilutulestiku korraldamise kohta Narvas, Geneva Keskuse kõrval asuvas pargis, mis toimub 23.07.2006.a. vastu 24.07.2006.a. ajavahemikus 23.45-00.15 ürituse Tivoli Tuur lõpetamisel. Narva Linnavalitsus peab läbi vaatama ülalnimetatud avalduse viie tööpäeva jooksul ja tegema otsuse vastava loa andmise kohta. Ilutulestiku korraldaja on Hansa Ilutulestikud OÜ. Korraldaja pürotehnika käitleja ja kasutaja registreeringu number on PTK000009. Kõik seadusega ettenähtud asutused (Narva politseiosakond ja Ida-Virumaa Päästeosakond) on teavitatud kavandatavast üritusest.
2.Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Vastavalt Lõhkematerjaliseaduse § 59 lõikele 1 avalikel üritustel, asulates või muudel tiheasustusega aladel ilutulestiku korraldamiseks klasside III ja IV pürotehnilise tootega peab olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba; Lõhkematerjaliseaduse § 60 lõikele 1 ilutulestikku korraldada sooviv isik esitab ilutulestiku toimumiskohajärgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3. Otsus


Lubada Hansa Ilutulestikud AS-il korraldada Narvas, Geneva Keskuse kõrval asuvas pargis ilutulestik 23.07.2006.a. vastu 24.07.2006.a. ajavahemikus 23.45-00.15. 

4. Korralduse vaidlustamine

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

5. Rakendussätted

Käesolev korraldus jõustub seadusega  sätestatud korras.

Tarmo Tammiste

Linnapea                                                                    Ants Liimets

                                                                                   Linnasekretär

